tomron87/hebrew-wikipedia-sentences-corpus huggingface dataset:
ב-1 ביולי נשמעה אזעקה בשדרות ובמספר יישובים בסביבתה לאחר שרקטה אחת נורתה לעבר העיר, הרקטה פגעה ישירות בגן ילדים, לא היו נפגעים למעט מספר נפגעי חרדה שטופלו במקום.
צה"ל תקף בתגובה ארבע מטרות חמאס בצפון ובמרכז הרצועה.
ב-12 ביולי נכנס אזרח ישראלי בדואי לרצועת עזה ונלקח בשבי ארגוני הטרור.
ב-18 ביולי נהרג מחבל מחמאס ועוד חמישה נפצעו באורח קשה בקריסת מנהרת טרור ברצועת עזה.
בנוסף לכך אירעו בחדשים אלה מספר ניסיונות שיגור רקטות שהתפוצצו בשטח הרצועה ומספר תקריות גבול.
ב-5 באוגוסט שישה מתפרעים פלסטינים נורו על גדר המערכת סביב רצועת עזה.
ב-6 באוגוסט נהרג מחבל בן 20 פעיל חמאס בקריסת מנהרה במרכז רצועת עזה.
ב-9 באוגוסט נפצעו 10 מחבלים ועוד 6 מוגדרים כנעדרים בקריסת מנהרת טרור של הג'יהאד האסלאמי הפלסטיני בשג'אעייה.
ב-15 באוגוסט נורתה רקטה מאזור אל בוריג' לעבר ישראל, הרקטה התפוצצה בשטח הרצועה.
ב-21 באוגוסט בשעות הצהריים, נשמעה אזעקת צבע אדום בשדרות.
רקטה אחת התפוצצה באזור מגורים, ללא נפגעים.
בתגובה השיב צה"ל מיידית בירי טנקים וארטילריה וכן תקף מהאוויר מטרות תשתית של חמאס.
בשעות הלילה, צה"ל פתח בשורת תקיפות נוספות ונרחבות בצפון הרצועה ובמרכזה, כחמישים מטרות הופצצו וכחמישה פלסטינים נפצעו, מדובר בהתקפה הנרחבת ביותר מאז מבצע צוק איתן.
גל התקיפות אירע שעה שהתקיימו בשדרות הופעות מוזיקה בשטח פתוח ובנוכחות כמה אלפי תושבים, לא הייתה התראה על גל התקיפות המתוכנן ובמהלך אחת ההופעות מאות תושבים נטשו את האזור, חזרו לבתיהם ונכנסו למרחבים מוגנים מחשש לתגובת חמאס.
תושבי שדרות מתחו ביקורת קשה כנגד הדרג הבכיר בצה"ל שאישר את קיום ההופעות כרגיל למרות הירי בצהריים ותכנן את התקיפות לאותה השעה, מבלי לשקול את האפשרות שחמאס יגיב בירי לכיוון ההופעות, דבר שיגרום לעשרות ואף מאות נפגעים.
ב-4 בספטמבר בלילה, בוצע ירי צלפים לעבר כוח צה"ל באזור קיבוץ נתיב העשרה, לא היו נפגעים באירוע.
כוח צה"ל השיב בירי פגזים לעבר עמדת חמאס.
ב-6 בספטמבר לפנות בוקר, בוצע ירי צלפים לעבר כוח צה"ל שפעל בסמוך לגדר המערכת בצפון רצועת עזה, אין נפגעים.
צה"ל הגיב בירי טנקים לעבר שתי מטרות חמאס.
ב-14 בספטמבר בלילה, נורה מטח של 3 פצמ"רים לעבר מועצה אזורית אשכול, אחת התפוצצה שטח פתוח במועצה, שתיים בשטח הפלסטיני.
בתגובה תקף צה"ל אווירית מטרות בשטח הרצועה.
ב-20 בספטמבר מטוס F-16 של חיל האוויר הישראלי יירט והפיל כלי טיס בלתי מאויש של חמאס.
ב-29 בספטמבר קרסה מנהרת טרור בצפון רצועת עזה וכתוצאה מכך 3 מחבלי חמאס נהרגו.
ב-5 באוקטובר שוגרה רקטה פלסטינית אל שדרות.
הרקטה התפוצצה בעיר וגרמה לנפגעי חרדה ונזק לרכוש.
חיל האוויר תקף בעזה בתגובה.
ב-6 באוקטובר מחבלים פלסטיניים שיגרו רקטה מחורבות נצרים לעבר עוטף עזה.
הרקטה פגעה בשטח פתוח ונשמעה אזעקת צבע אדום.
ב-19 בדצמבר ביצעו מחבלים ירי לעבר כוח צה"ל שעבד על גדר המערכת, ללא נפגעים.
בתגובה השמיד צה"ל עמדה של חמאס בירי מטנק.
ב-15 בינואר ירו מחבלים פלסטיניים לעבר כוח צה"ל שביצע עבודות על גדר המערכת בציר הוברס.
מהירי לא היו נפגעים אך נגרם נזק לכלי רכב.
בתגובה, טנק של צה"ל ירה והשמיד עמדת חמאס.
ב-24 בינואר ירו מחבלים פלסטינים מחמאס לעבר כוח צה"ל שביצע עבודות על גדר המערכת סמוך לקיבוץ רעים.
עלייה בירי הרקטות בחודש זה.
ב-6 בפברואר שיגרו מחבלים פלסטיניים רקטה לעבר מועצה אזורית חוף אשקלון, לא היו נפגעים.
בתגובה ירה צה"ל אל עבר עמדת תצפית של חמאס בבית לאהיא.
מאוחר יותר תקפו כלי טיס של צה"ל 3 עמדות נוספות של חמאס.
שעות לאחר מכן בוצע ירי לעבר כוחות צה"ל באזור כיסופים, ללא נזק או נפגעים.
בתגובה צה"ל תקף במרכז הרצועה באמצעות כלי טיס וירי טנקים.
בליל 9 בפברואר אירע פיצוץ במנהרת טרור בגבול רפיח-מצרים שגרם לקריסת מנהרה ולמותם של 2 מחבלי חמאס ופציעת 5 נוספים.
הפלסטינים האשימו את ישראל בתקיפה שהובילו לפיצוץ אך צה"ל הכחיש מעורבות ואמר שכנראה מדובר בתקיפה שביצע צבא מצרים או ב"תאונת עבודה" של חמאס.
ב-23 בפברואר יירט מטוס F-16 ברק של חיל האוויר הישראלי כלי טיס בלתי מאויש של חמאס שטס מרצועת עזה אל כיוון הים התיכון, בטרם זה חדר לישראל.
בלילה שבין 26 בפברואר ל-27 בפברואר רקטה ששוגרה מרצועת עזה התפוצצה בשטח פתוח באחד מקיבוצי מועצה אזורית שער הנגב, ללא נפגעים או נזק בתקרית.
בתגובה תקף חיל האוויר הישראלי 5 מטרות חמאס ברצועה, ומההפצצות נפצעו שני פעילי חמאס.
ב-1 במרץ מאוחר בערב שיגרו מחבלים פלסטינים רקטה מבית לאהיא אל עבר מועצה אזורית חוף אשקלון.
ב-2 במרץ ירו מחבלים פלסטינים על כלי הנדסי של צה"ל וגרמו לנזק קל אך ללא נפגעים.
בתגובה השמיד צה"ל שתי עמדות חמאס בבית לאהיא באמצעות טנקים וכלי טיס.
ב-7 במרץ במהלך פעילות מבצעית של צה"ל בגדר המערכת איתרו כוחות צבא שני מטעני חבלה שהניחו מחבלים על הגדר במטרה לפגוע בכוחות.
כוחות הביטחון נטרלו את המטענים ולקחו אותם להמשך חקירה.
ב-9 במרץ מחבלים מעזה שיגרו רקטה לעבר ישראל שהתפוצצה סמוך לגדר המערכת בשטח הרצועה.
ב-10 במרץ מחבלים מעזה שיגרו רקטה לעבר ישראל שנפלה בשטח הרצועה.
ב-13 במרץ הופעלה אזעקת צבע אדום בניר עוז בעקבות רקטה ששוגרה מדרום הרצועה.
ב-15 במרץ התפוצצה רקטה ששוגרה מהרצועה בשטח פתוח במועצה האזורית שדות נגב, ללא נפגעים.
בתגובה, חיל האוויר השמיד מטרות חמאס במרכז הרצועה.
ב-18 במרץ התפוצצה רקטה ששוגרה מהרצועה בשטח פתוח במועצה האזורית חוף אשקלון, ללא נפגעים.
בתגובה השמיד חיל האוויר 2 מטרות של חמאס
ב-22 במרץ תקף טנק של צה"ל חוליה של שלושה מחבלים שניסתה להניח מטען חבלה סמוך לגדר המערכת באזור רפיח, אחד המחבלים, בן 18, חוסל ושני המחבלים הנוספים נפצעו.
ב-24 במרץ חוסל ביריות ברצועת עזה מאזן פוקהא, טרוריסט בכיר בחמאס וממשוחררי עסקת שליט שהכווין טרור פלסטיני ביהודה ושומרון לאחר שחרורו.
חמאס האשים את ישראל בחיסול, והפלגים הפלסטיניים בעזה איימו בתגובה.
ב-27 באפריל נפתחה אש לעבר כוח צה"ל שעסק בפעילות ביטחון שוטף בחלק הדרומי של מרכז רצועת עזה.
בתגובה תקף טנק של צה"ל עמדה של חמאס והשמיד אותה.
ב-19 במאי החלו התפרעויות אלימות פלסטיניות סמוך לגדר המערכת ביוזמת בכיר חמאס פתחי חמאד.
הפגנות אלו נערכו במהלך החודשים מאי ויוני, ובעיקר בימי שישי.
ב-26 ביוני ירו מחבלים מרצועת עזה רקטה אל עוטף עזה, ללא נפגעים או נזק.
ארגון עזתי המסונף למדינה האסלאמית לקח אחריות.
בתגובה צה"ל תקף תשתיות חמאס ברצועה.
ב-22 ביולי עם המהומות שהתרחשו במזרח ירושלים לאחר הפיגוע בהר הבית, התחדשו ההפגנות סמוך לגבול הרצועה.
ב-23 ביולי רקטה ששוגרה מעזה מאזור בית חאנון לעבר מועצה אזורית חוף אשקלון התפוצצה בשטח פתוח ללא נפגעים או נזק.
בליל 24 ביולי שוגרה רקטה נוספת לעבר המועצה האזורית אשכול.
בתגובה, טנק של צה"ל תקף עמדה של חמאס בדרום הרצועה.
באותו ערב תפס כוח צה"ל, חשוד חמוש בסכין אשר חצה את גדר המערכת בדרום רצועת עזה.
ב-8 באוגוסט הופעלה אזעקת צבע אדום במועצה אזורית חוף אשקלון ובעיר אשקלון, ונפלה רקטה בשטח פתוח במועצה אזורית חוף אשקלון ללא נפגעים או נזק.
בתגובה תקף חיל האוויר הישראלי 2 מטרות חמאס ברצועת עזה, והפלסטינים דיווחו על 5 פצועים.
בחודש זה לא היו שיגורי רקטות לעבר ישראל והיה שקט.
ב-8 באוקטובר רקטה שוגרה מרצועת עזה לעבר מועצה אזורית אשכול לא היו נפגעים ולא היה נזק, קודם לכן נשמעה אזעקת צבע אדום במספר יישובים במועצה אזורית אשכול וגם במרכז הנגב.
בתגובה השמידו טנקים של צה"ל עמדה צבאית של החמאס.
בנוסף כוח צה"ל תפס שני חשודים לא חמושים אשר חצו את גדר המערכת בדרום רצועת עזה.
ב-29 באוקטובר הודיע אונר"א על גילוי מנהרת טרור שחפר חמאס מתחת לבית ספר של אונר"א.
אונר"א גינה את חפירת המנהרה ואטם אותה.
פיצוץ מנהרת הטרור ליד כיסופים: באמצעות טכנולוגיה מסווגת איתר צה"ל מנהרת טרור שחפר הג'יהאד האסלאמי הפלסטיני מרצועת עזה וחדרה לשטח ישראל, למרחק של 2 ק"מ מקיבוץ כיסופים.
ב-30 באוקטובר פוצצה המנהרה ובפיצוץ נהרגו 14 מחבלים פלסטיניים, ומחבלים נוספים נפצעו.
ב-30 בנובמבר שיגר הג'יהאד האסלאמי הפלסטיני מטח של 25 פצצות מרגמה, לעבר מוצב צה"ל בצפון גבול הרצועה.
מהירי לא היו נפגעים, אך הירי גרם להפעלת אזעקות צבע אדום בעיר שדרות 4 פעמים ברציפות, דבר שגרם למספר נפגעי חרדה.
בתגובה תקף צה"ל 4 עמדות חמאס וג'יהאד אסלאמי ומאוחר יותר הפציץ עשרה מוצבים של הג'יהאד האסלאמי והחמאס ברצועת עזה.
חמאס כינס את כל הפלגים הלוחמים ברצועה לישיבת חירום בעקבות ההסלמה ופינה מפקדות שלו.
תושבי עוטף עזה נקראו בערב לשהות בסמוך למרחבים מוגנים ותנועת הרכבות בקו אופקים-אשקלון שותקה למשך כ-3 שעות.
בתחילת דצמבר חלה עלייה בירי הרקטות לישראל לאחר הכרזת נשיא ארצות הברית על הכרה בירושלים כבירת ישראל על ידי ארצות הברית.
צה"ל הגיב בתקיפת מטרות טרור ברצועת עזה.
ב-7 בדצמבר בוצע ירי של מספר רקטות מרצועת עזה לעבר עוטף עזה, ונשמעה אזעקת צבע אדום בשדרות וגם ביד מרדכי אף על פי שהרקטות התפוצצו בשטח הרצועה.
שעתיים לאחר מכן בוצע ירי נוסף מעזה הפעם הרקטות נפלו בצד הישראלי בסמוך לציר הוברס.
בתגובה לירי הרקטות צה"ל תקף באמצעות כלי טיס וירי טנקים שתי מטרות חמאס ברצועת עזה.
ב-8 בדצמבר החלו עימותים במספר מוקדים בגבול הרצועה בין פלסטינים לכוחות צה"ל, בהם נהרג פלסטיני ונפצעו עשרות.
בשעה 18:11 בערב בוצע ירי רקטות מהרצועה לעבר יישובי עוטף עזה, בעקבותיו נשמעה אזעקה במספר יישובים, ביניהם שדרות.
לפחות רקטה אחת יורטה על ידי מערכת כיפת ברזל.
כ-55 דקות לאחר המטח הראשון, בשעה 19:07, נורה מטח רקטות נוסף לעבר המועצות האזוריות שדות נגב ובני שמעון.
בתגובה לירי הרקטות, תקף חיל האוויר הישראלי מתחם אימונים ומחסן אמצעי לחימה בעזה.
בשעה 21:57, לאחר התקיפה, בוצע ירי נוסף לעבר העיר שדרות.
רקטה התפוצצה בשכונת מגורים בעיר שדרות וגרמה נזק לכלי רכב.
ב-9 בדצמבר בסביבות השעה 03:00 בלילה הגיב חיל האוויר הישראלי בתקיפת שתי מטרות של חמאס.
בתקיפה נהרגו 2 פעילי חמאס.
במקביל, סריקות שערכה המשטרה בעיר שדרות לאחר נפילת הרקטה בערב הקודם הובילו למציאת רקטה נוספת שהתפוצצה סמוך לגן ילדים בעיר וגרמה נזק לגן.
ב-10 בדצמבר הותר לפרסום שכוחות צה"ל איתרו ונטרלו מנהרת טרור של חמאס, שחדרה לתוך שטח ישראל והגיעה סמוך לקיבוץ נירים.
באותו ערב בוצע ירי של שתי רקטות קסאם לעבר שטח ישראל שהתפוצצו בשטח הרצועה.
ב-11 בדצמבר בשעות הערב נורו 3 רקטות לעבר שטח ישראל.
אחת מהרקטות התפוצצה בשטחי הרצועה, ו-2 נוספות נפלו בשטח פתוח בעוטף עזה ללא נפגעים או נזק.
בתגובה תקף צה"ל בירי טנקים ומטוסי קרב מספר עמדות של חמאס ברצועה.
סמוך לחצות נשמעה אזעקת צבע אדום במועצה האזורית חוף אשקלון, אשקלון וגזרת לכיש בעקבות שיגור מספר רקטות מהרצועה.
כיפת ברזל יירטה את אחת הרקטות מעל שמי אשקלון.
בתגובה צה"ל תקף בירי טנקים ומטוסי קרב עמדות חמאס ברצועה.
ב-12 בדצמבר בשעה 22:47 נשמעה אזעקת צבע אדום ביד מרדכי ונתיב העשרה.
רקטה שנורתה מצפון רצועת עזה התפוצצה בשטח פתוח במועצה אזורית חוף אשקלון.
לא היו נפגעים ולא נגרם נזק כתוצאה מהנפילה.
בתגובה לירי, צה"ל תקף מתחם אימונים של חמאס בדרום רצועת עזה.
ב-13 בדצמבר נורה מטח רקטות קסאם לעבר העיר שדרות, שתיים מהרקטות יורטו על ידי כיפת ברזל.
שלושה בני אדם נחבלו בעת הריצה למרחבים המגונים ונפצעו קל.
כמה דקות מאוחר יותר, נורתה רקטה לכיוון מועצה אזורית אשכול ונפלה בשטח פתוח ללא נפגעים או נזק.
רקטה רביעית ששוגרה לעבר שטח ישראל התפוצצה על בית ספר של אונר"א בעזה.
התושבים זעמו על המשך ירי הרקטות ואיבוד כוח ההרתעה ממבצע צוק איתן וקראו לצה"ל להחריף את התגובה כנגד ארגוני הטרור ברצועה.
מאוחר יותר הכריז צה"ל שבעקבת המצב הביטחוני יישארו מעבר כרם שלום ומעבר ארז סגורים עד להודעה חדשה.
בנוסף תקף צה"ל באמצעות חיל האוויר 3 מטרות השייכות לחמאס המשמשות כאתר אימון ואחסנת אמצעי לחימה.
ב-14 בדצמבר בלילה, רקטה ששוגרה מעזה לעבר שטח ישראל התפוצצה באוויר בשטח הרצועה, לא היו נפגעים או נזק.
ההערכות הן שמדובר ברקטת ארוכת טווח ששיגורה כשל.
באותו היום נשמעה אזעקת צבע אדום בקיבוץ כרם שלום, לא דווח על נפגעים או על נזק.
ב-15 בדצמבר נערכו עימותים בגבול רצועת עזה, במהלכם צלפי חטיבת גולני ומשמר הגבול ירו לעבר עשרות פלסטינים שניסו לחבל בגדר המערכת ולחצות את הגבול והרגו 4 מהם.
בסך הכל 4000 פלסטינים התפרעו ב-9 מוקדים.
בשעה 19:01 ניסו מחבלים פלסטינים לשגר רקטה אך היא נפלה והתפוצצה בביתו של דובר חמאס ברצועת עזה מושיר אל-מסרי.
ב-17 בדצמבר נפצעו 5 פלסטינים באורח קשה כתוצאה מירי צה"ל אחרי שהם יידו אבנים לעבר הכוחות.
בערב שוגרו שתי רקטות לעבר ישראל - הרקטות נפלו סמוך ליישובים במועצה האזורית חוף אשקלון, כאשר אחת מהן התפוצצה סמוך למבנה וגרמה נזק, ללא נפגעים.
גדודי חללי אל אקצא של הפת"ח לקחו אחריות על הירי.
ב-18 בדצמבר בשעה 02:52 בלילה נשמעה אזעקת צבע אדום ביישובי עוטף עזה ובאזור התעשייה באשקלון.
שתי רקטות ששוגרו לעבר ישראל נפלו בשטח הרצועה.
לאחר מכן צה"ל תקף ברצועת עזה והשמיד מבנים ותשתיות טרור במתחם צבאי של חמאס.
ב-19 בדצמבר בשעה 23:48 שיגרו מחבלים רקטה מאזור בית חאנון, הרקטה התפוצצה בשמי צפון רצועת עזה.
ב-22 בדצמבר התרחשו מהומות קשות בגבול רצועת עזה: 2 מתפרעים פלסטינים נהרגו ועשרות נפצעו.
ב-29 בדצמבר בשעה 11:49 שיגרו מחבלים מעזה שתי רקטות 107 מ"מ ומספר פצצות מרגמה אל עבר אירוע אזכרה לחלל צה"ל אורון שאול שגופתו מוחזקת בידי החמאס, שנערך בעוטף עזה.
שתיים מתוך הרקטות יורטו על ידי מערכת כיפת ברזל ופצצת מרגמה אחת פגעה בגג מבנה במועצה האזורית שער הנגב וגרמה נזק קל למבנה ללא נפגעים בנפש.
צה"ל תקף בתגובה באמצעות טנקים ומטוסי חיל האוויר שתי עמדות של חמאס בעזה.
ב-30 בדצמבר במוצאי שבת תקף צה"ל בתגובה והפציץ עמדת תצפית של חמאס שמתחתיה נמצאת מנהרה שנפגעה אף היא מהתקיפה, לא דווח על נפגעים.
בהודעת דובר צה"ל האשימו באופן חריג את איראן שרוצה להסלים את המצב בדרום.
ב-31 בדצמבר שיגרו מחבלים מרצועת עזה, בהפרש של חצי שעה זו מזו, שתי רקטות ארטילריות.
בשני המקרים השיגור כשל והרקטה התפוצצה בשטח הרצועה, כאשר אחת הרקטות פגעה בבית ברצועה וגרמה לנזק למבנה.
ההסלמה שהחלה בדצמבר נמשכה גם בחודש ינואר
בדצמבר 2017 חלה עלייה בירי הרקטות לישראל לאחר הכרזת נשיא ארצות הברית על הכרה בירושלים כבירת ישראל על ידי ארצות הברית.
בינואר ירדה כמות השיגורים, ובאמצע החודש השמידה ישראל מנהרת טרור מתחת למעבר כרם שלום.
ב-1 בינואר מחבלים מרצועת עזה שיגרו שתי רקטות לעבר שטח ישראל.
רקטה אחת התפוצצה בשטח פתוח במועצה אזורית אשכול, ללא גרימת נזק או נפגעים.
הרקטה השנייה התפוצצה בשטח הרצועה, בתגובה חיל האוויר תקף מתחם צבאי של חמאס.
ב-3 בינואר מחבלים מרצועת עזה שיגרו שתי פצצות מרגמה לעבר שטח ישראל.
אחד מהפצמ"רים התפוצץ בשטח פתוח במועצה אזורית אשכול והפצמ"ר השני התפוצץ בשטח הרצועה.
מספר דקות לאחר ירי הפצמ"רים נורה פצמ"ר נוסף לשטח ישראל והתפוצץ בשטח פתוח במועצה אזורית אשכול, ללא גרימת נפגעים או נזק.
שעה לאחר מכן נורתה פצצת מרגמה או רקטה נוספת, השלישית במספר, לעבר המועצה אזורית אשכול, הרקטה התפוצצה בשטח פתוח ללא גרימת נזק או נפגעים.
בתגובה לירי תקף צה"ל תשתית טרור מרכזית ברצועת עזה, ההערכות מדברות על כך שהותקפה מנהרת טרור השייכת לג'יהאד האסלאמי הפלסטיני.
ב-5 בינואר מחבלים מעזה שיגרו רקטה לעבר שטח ישראל אך השיגור כשל ונפל בשטח הרצועה.
ב-7 בינואר מחבלים מעזה שיגרו רקטה מצפון הרצועה, אך שיגור הרקטה כשל והרקטה התפוצצה בתוך בית בבית לאהיה, לא דווח על נפגעים.
ב-10 בינואר מחבלים מעזה שיגרו רקטה לעבר שטח ישראל מבית לאהיה שבצפון הרצועה אך הרקטה נפלה בשטח הרצועה בסמוך לגדר המערכת.
ב-11 בינואר בשעות אחר הצהריים התפתחו עימותים בין פלסטינים לכוחות צה"ל בגבול הרצועה ובעקבות כך צה"ל פתח באש חיה לעבר המפגינים וכתוצאה מכך נהרג פלסטיני אחד נער בן 18 ועוד שני פלסטינים נפצעו קשה.
ב-12 בינואר נרשמו עימותים בגבול הרצועה בין כוחות צה"ל לפלסטינים בהם נפצעו מספר מתפרעים בדרגות פציעה שונות.
ב-13 בינואר בלילה תקף חיל האוויר הישראלי מטרה מרכזית בדרום רפיח.
תקיפה זו הייתה חלק מהשמדת מנהרת טרור חדשה שהתגלתה באזור והכילה אמצעי לחימה.
המנהרה נוטרלה באופן סופי למחרת בבוקר.
ב-14 בינואר 2018 ניטרל צה"ל מנהרת טרור שנחפרה על ידי חמאס מתחת למעבר כרם שלום וחדרה לתוך שטח ישראל וגם לתוך שטח מצרים.
לפי ההערכות, עקב קרבתה לצינורות גז וסולר, המנהרה יועדה לביצוע פיגוע תופת במעבר כרם שלום ולפוצצו על יושביו, בנוסף להברחת מחבלים.
המנהרה אותרה באמצעות טכנולוגיה מתקדמת ונוטרלה בידי פיקוד הדרום וחיל ההנדסה הקרבית אחרי שפתח המנהרה ברפיח הופצץ על ידי חיל האוויר הישראלי.
בעקבות גילוי המנהרה והשמדתה נסגר מעבר כרם שלום.
ב-15 בינואר מחבלים שיגרו רקטה לעבר שטח ישראל אך השיגור נכשל והרקטה התפוצצה בתוך בית בדיר אל-בלח ופצעה שני פלסטינים באורח קשה.
ב-18 בינואר מחבלים מעזה שיגרו רקטה לעבר שטח ישראל אך השיגור כשל והרקטה התפוצצה בשטח הרצועה.
ב-30 בינואר מחבלים מעזה שיגרו שתי רקטות מהרצועה לעבר שטח ישראל.
אחת מהרקטות התפוצצה בשטח פתוח ללא נפגעים או נזק, הרקטה השנייה התפוצצה בשטח הרצועה.
בחודש פברואר, במקביל לירי רקטות מתמשך מאז דצמבר, החלו ניסיונות של פלסטינים לחדור לשטח ישראל מהרצועה.
ב-1 בפברואר סוכל פיגוע חדירה סמוך לקיבוץ חולית שבמועצה אזורית אשכול: 4 פלסטינים שחצו את גדר המערכת מעזה נתפסו על ידי כוח צה"ל, על אחד מהפלסטינים נתפסו שני סכינים ורימון יד, כל הארבעה הועברו לחקירה בשב"כ.
מספר שעות לאחר האירוע שוגרה רקטה מרצועת עזה.
הרקטה נפלה בשטח פתוח במועצה אזורית חוף אשקלון ללא נפגעים או נזק.
בתגובה צה"ל תקף עמדת תצפית של חמאס בצפון הרצועה.
ב-2 בפברואר פלסטיני חצה את גדר המערכת בצפון הרצועה באזור זיקים ונעצר על ידי כוח צה"ל.
החשוד הועבר להמשך חקירת שב"כ.
במהלך היום נרשמו עימותים לאורך גבול הרצועה.
הפלסטינים דיווחו על מספר נפגעים מירי של צה"ל במהלך העימותים.
בשעה 21:31 נשמעה אזעקת צבע אדום ב-מועצה אזורית שער הנגב בעקבות שיגור של רקטה שנורתה מהרצועה לעבר שטח ישראל, הרקטה נפלה בשטח פתוח באזור שדרות ללא גרימת נפגעים וללא נזק.
ב-3 בפברואר מטוסי קרב של חיל האוויר תקפו שתי מטרות טרור של ארגון חמאס בתגובה לירי הרקטה מוקדם יותר.
ב-6 בפברואר מחבלים מעזה שיגרו רקטה לעבר ישראל, אך השיגור כשל והרקטה התפוצצה בשטח הרצועה, השיגור היה מדרום הרצועה מאזור ח'אן יונס.
ב-17 בפברואר ארבעה חיילים מיחידות ס"פ-יהל"ם וגדוד 13 של חטיבת גולני, נפגעו, מהם 2 באורח קשה, בפיצוץ מטען חבלה בציר הוברס, על גבול הרצועה.
בתגובה ירה טנק של צה"ל פגז אל עבר עמדת תצפית של הג'יהאד האסלאמי הפלסטיני ומטוסי חיל האוויר תקפו שישה יעדי טרור, בהם מנהרת טרור.
בערב שיגרו מחבלים פלסטינים מספר רקטות אל עבר עוטף עזה, אזעקות צבע אדום נשמעו ביישובים רבים, ורקטה אחת פגעה בגג של בית פרטי אך לא התפוצצה.
סמוך לשעה 22:50 זיהה טנק של צה"ל חוליית טרור בת ארבעה מחבלים המתקרבים לגדר וירה לעברה: מהירי נפגעו חברי החוליה וחלקם נהרגו.
ב-18 בפברואר בלילה תקפו מטוסי חיל האוויר הישראלי 10 מטרות טרור של חמאס, זאת בנוסף לתקיפות שהיו מספר שעות קודם לכן.
בסביבות השעה 21:50 נשמעה אזעקת צבע אדום בשדרות ורקטה נפלה בשטח פתוח במועצה אזורית שער הנגב.
במקביל לירי הרקטה היה ירי פצמ"רים על כוחות הנדסה קרבית שפועלים באזור, ללא נפגעים.
ב-19 בפברואר חיל האוויר תקף ברצועת עזה "תשתית תת-קרקעית" באזור רפיח.
בהמשך היום חשף אביגדור ליברמן כי הותקפה מנהרת טרור באזור כרם שלום.
ב-23 בפברואר במהלך עימותים בין פלסטינים לכוחות צה"ל בגדר המערכת בגבולות הרצועה נפגעו 22 פלסטינים מתוכם 2 קשה והיתר במצבים בינוני וקל.
כמו כן סוכל פיגוע מטען חבלה נוסף על גדר הגבול ללא נפגעים או נזק.
ב-24 בפברואר שני פלסטינים לא חמושים חצו בערב את הגדר בדרום הרצועה באזור קיבוץ עין השלושה.
הם נעצרו על ידי צה"ל והועברו לידי השב"כ.
ב-25 בפברואר התרחשה תקרית ימית: כלי שיט חשוד חרג מהשטח המותר לדיג בצפון הרצועה ועליו שלושה חשודים.
בתגובה ביצע כוח צה"ל נוהל מעצר חשוד שכלל קריאות, ירי לאוויר וירי לעבר גוף הסירה.
כתוצאה מהירי אחד החשודים נפצע באורח קשה ומאוחר יותר מת מפצעיו.
החשודים הנוספים נעצרו והועברו לחקירה.
במקביל לניסיונות של מחבלים להניח מטעני חבלה על גדר המערכת, בחודש זה החלה צעדת השיבה הגדולה.
ב-1 במרץ מטען חבלה עם הדגל הפלסטיני שהיה תלוי על גדר הגבול פוצץ על ידי כוח הנדסי של צה"ל בצורה מבוקרת.
ב-2 במרץ במהלך עימותים עם כוחות צה"ל על גדר הגבול נפצעו 4 מחבלים מירי צה"ל, מצבם בינוני.
ב-3 במרץ כוח של צה"ל ירה למוות בפלסטיני חשוד שהתקרב לגדר המערכת באזור ח'אן יונס שבדרום הרצועה.
ב-9 במרץ כמדי יום שישי גם ביום זה התפתחו עימותים בין פלסטינים לכוחות צה"ל על גבול הרצועה.
כוחות צה"ל פתחו בירי לעבר המתפרעים כתוצאה מכך נפצעו מספר פלסטינים באורח קל: אחד נפצע ברגלו והוא במצב בינוני ועוד פלסטיני אחד נפצע קשה באזור אגן הירכיים.
ב-10 במרץ בשעה 21:30 שיגרו מחבלים מצפון רצועת עזה רקטה לעבר ישראל, אך השיגור כשל והרקטה התפוצצה בשטח הרצועה.
הפלסטינים דיווחו על מחבל של הג'יהאד האסלאמי הפלסטיני שנהרג כתוצאה מהפיצוץ ועוד פצוע אחד במצב לא ידוע.
ב-11 במרץ כוח של צה"ל עצר פלסטיני לא חמוש שחצה את גדר המערכת בדרום רצועת עזה, החשוד הועבר להמשך חקירת שב"כ.
ניסיון חדירה שני מרצועת עזה אירע תוך דקות: בגזרת מפלסים נתפס מחבל חוצה מהרצועה ועל גופו נתפסו רימון יד וסכין.
ב-12 במרץ עצרו צה"ל והשב"כ חוליית טרור של 10 פלסטינים שתכננה פיגוע נגד ספינת בט"ש של חיל הים הישראלי, במתווה של פיתיון, ירי טיל נ"ט קורנט על כלי השיט וחטיפת הגופות.
ב-15 במרץ הופעלו מספר מטעני חבלה על גדר המערכת בצפון רצועת עזה.
כוחות צה"ל הגיבו בירי באמצעות טנק לעבר עמדות של ארגוני הטרור חמאס והג'יהאד האסלאמי הפלסטיני.
הפלסטינים דיווחו על מספר פצועים בתקיפה.
ב-16 במרץ כמדי יום שישי גם ביום זה התפתחו עימותים בין פלסטינים לכוחות צה"ל על גבול הרצועה.
כוחות צה"ל פתחו בירי לעבר המתפרעים.
כתוצאה מכך נפצעו מספר פלסטינים ברגליהם.
ב-17 במרץ הופעל מטען חבלה כנגד כוח שסייר בגבול רצועת עזה.
בתגובה כוחות צה"ל תקפו והשמידו עמדת תצפית של חמאס ברצועה.
הפלסטינים דיווחו על פצוע קל כתוצאה מהתקיפה.
ב-18 במרץ סמוך לשעה 00:20 החל חיל האוויר הישראלי בתקיפת מטרות טרור ברצועת עזה.
בסיום התקיפה פרסם דובר צה"ל הודעה בא נאמר ש"מטוסי קרב תקפו מטרת טרור של חמאס במרכז רצועת עזה.
התקיפה בוצעה בתגובה לאירועי הנחת מטעני החבלה באזור גדר המערכת".
מאוחר יותר התברר שהתקיפה הלילית בוצעה כנגד מטרה תת-קרקעית של חמאס, ככל הנראה מנהרת טרור.
בבוקר הוציא חיל ההנדסה הקרבית מכלל שימוש, באמצעות ציוד מכני הנדסי ואמצעים נוספים, מנהרת טרור נוספת, שנייה במספר, באזור רפיח, אשר חמאס חידש את התוואי שלה, זאת לאחר שכבר הוצאה משימוש לאחר מבצע צוק איתן.
ב-23 במרץ כמדי יום שישי גם הפעם התעמתו עשרות פלסטינים עם צה"ל בגבול הרצועה.
כוח צה"ל ירה לעבר המתפרעים ופצע מספר פלסטינים.
בין הפצועים מחבל בן 18 שניסה לטפס על הגדר ונפצע אנושות מירי כתוצאה מכך.
העימותים מגיעים כשבוע לפני הסלמה בעימותים שצפויה לקראת צעדת המיליון לגדר שתימשך עד יום הנכבה.
ב-24 במרץ פלסטינים מרצועת עזה חדרו לשטח ישראל וניסו לפגוע בעבודות המכשול.
בשעה 17:00 חדרו ארבעה פלסטינים עם תיקים את גדר המערכת באזור כיסופים לאחר שחתכו אותה, ניסו לשרוף ציוד מכני הנדסי וחזרו לשטח עזה.
כוחות צה"ל כיבו את האש ומצאו בנקודה בנזין, סכין גדולה, דבק מגע, קאטר וכאפייה.
לכלי הצמ"ה לא נגרם נזק ממשי.
בתגובה תקף חיל האוויר מחנה אימונים ברפיח.
ב-25 במרץ, כחלק מתמרון צבאי שביצע חמאס, ירו מחבלים פלסטינים אל עבר אזור זיקים אזעקות צבע אדום הופעלו בגזרה וכיפת ברזל הופעלה ושיגרה כ-20 מיירטים.
בהתחלה חשבו שמדובר במטח רקטות שכיפת ברזל יירטה, אך מאוחר יותר בדובר צה"ל טענו שלא זוהו שיגורי רקטות ומה שגרם להפעלת כיפת ברזל היה ירי מקלעים כבדים, וקליעים רבים שנפלו במסלול בליסטי אל עבר זיקים, שאוכנו כאיום עקב רגישות יתר של מכ"ם כיפת ברזל.
בתגובה, ירו טנקים מספר פגזים אל עבר עמדות חמאס ברצועת עזה.
ב-26 במרץ בגבול רצועת עזה כ-150 פלסטינים יידו אבנים מול קיבוץ נירים.
צה"ל הגיב באמצעים לפיזור הפגנות וכתוצאה מכך נפגעו מספר פלסטינים באורח קל.
ב-27 במרץ כוח צה"ל עצר ליד בסיס צאלים שלושה מחבלים חמושים בסכינים ורימוני יד שחדרו מרצועת עזה.תקרית נוספת הייתה שגורמים צבאיים באוגדת עזה זיהו שני פלסטינים שהתקרבו לגדר המערכת והצליחו לתלות שני דגלים בסמוך למרחב נירים ולחמוק בחזרה לשטח הפלסטיני.
על פי החשד, הדגלים היו ממלוכדים והיה חשש שיתפוצצו.
ב-28 במרץ גם ביום זה התרחשו מספר אירועים חריגים: צה"ל תקף באמצעות טנק שתי עמדות תצפית השייכות לחמאס בצפון רצועת עזה בתגובה לשני חשודים שהגיעו למעבר קרני הישן סמוך לגדר המערכת והציתו משטח הגבהה.
החשודים לא חצו את הגדר ולא חדרו לשטח ישראל.
בצהריים התרחשה תקרית נוספת: כוחות צה"ל עצרו חשוד לא חמוש אשר חצה את גדר המערכת מצפון רצועת עזה לשטח ישראל.
בערב באירוע נוסף כוח צה"ל ביצע ירי לעבר פלסטיני שהתקרב לגדר המערכת בדרום רצועת עזה, לפי הפלסטינים הוא נפצע בינוני ברגלו.
ב-29 במרץ ניסיון החדירות מעזה נמשכים: צה"ל עצר שני חשודים אשר חצו את גדר המערכת מדרום רצועת עזה לשטח ישראל.
החשודים נעצרו סמוך לנקודת החצייה והועברו לתחקור כוחות הביטחון כשעליהם נתפסו שני קאטרים וסכין.
במקביל התרחשו עימותים קלים בין כוחות צה"ל לפלסטינים באזור והפלסטינים מדווחים על 3 מחבלים שנפצעו בינוני מירי צה"ל.
החל מסוף מרץ החלו הפלסטינים בסדרת הפגנות ומהומות אלימות על גדר המערכת סביב רצועת עזה בארגון חמאס.
בחסות המהומות בוצעו גם פיגועי טרור וניסיונות לחבל בגדר ולחדור לשטח ישראל.
צה"ל נערך בכוחות מתוגברים ופרש עשרות צלפים שירו לעבר מחבלים ומתפרעים מסכני חיים.
ב-30 במרץ היום הראשון של "צעדת השיבה הגדולה" ברצועת עזה.
הפלסטינים דיווחו כי לפנות בוקר צה"ל ירה פגז טנק לעבר מספר חשודים בסמוך לגבול וחיסל אדם בן 28. נטען כי ההרוג הוא חקלאי.
באירוע אחר כוח צה"ל ביצע ירי לעבר שני חשודים בצפון הרצועה אשר התעסקו עם תשתית ביטחונית של גדר המערכת.
הפלסטינים דיווחו על שני נפגעים באירוע הזה.
ככל הנראה, מטרת האירועים האלו הייתה ניסיון להניח מטענים.
בצהריים הפלסטינים דיווחו על 16 הרוגים מהבוקר בעימותים עם צה"ל בגבול, ועל למעלה מ-1,400 נפגעים.
באירוע אחר 4 מחבלים ניסו לבצע פיגוע ירי לעבר הכוחות המוצבים סמוך לגדר.
צה"ל סיכל פיגוע זה וחיסל את ארבעת המחבלים.
שיא העימותים על הגדר התרחש ב-14 במאי, "יום הנכבה" ויום העברת שגרירות ארצות הברית בישראל לירושלים, בו עשרות אלפי פלסטינים התפרעו על הגדר, ניסו לחבל בה ולחדור לישראל, ולבצע פיגועי טרור בחסות המהומות.
צה"ל הגיב בירי צלפים, ממנו נהרגו 63 פלסטינים, מהם 50 מחבלי חמאס ועוד 3 מחבלי הג'יהאד האסלאמי הפלסטיני.
1,200 נפצעו ועוד רבים סבלו משאיפת גז מדמיע.
בחודשים יוני-אוגוסט הסלימו העימותים וארגוני הטרור הפלסטיניים החלו בהפגזה ארטילרית של מאות פצצות מרגמה ורקטות על ערים ויישובים ישראליים במטחים מרוכזים.
ישראל הגיבה בהפצצות של למעלה ממאתיים מבני ותשתיות טרור באמצעות מטוסי קרב, ובין השאר חיל האוויר הישראלי השמיד 4 מפקדות גדודיות של חמאס, רב-קומות של משרד הפנים של חמאס, מספר מנהרות טרור ומפעל לייצור דיפון בטון למנהרות.
האירועים נמשכים מאז, וכוללים גם שיגור עפיפוני תבערה ובלוני תבערה ונפץ מרצועת עזה לישראל במטרה להצית שטחים ישראליים מעבר לגדר.
כתוצאה מכך התרחשו מאות שריפות בעוטף עזה ואלפי דונמים של שדות ועצי חורש נשרפו.
בנוסף לירי צלפים לעבר המפגינים הגיב צה"ל בירי טנקים לעבר עמדות חמאס וג'יהאד אסלאמי והפצצות של מטוסים ומסוקים.
היקף ההרוגים והפצועים הפלסטינים בהפגנות הוא הגבוה ביותר בסכסוך הישראלי-פלסטיני מאז מבצע צוק איתן.
נכון ל־22 בדצמבר 2018, נהרגו באירועים 230 פלסטינים.
מתוך ההרוגים כשליש הם אנשי זרועות צבאיות או מנגנוני ביטחון של ארגוני טרור, מעל חצי בעלי זיקה לארגוני טרור, וכשישית אזרחים חסרי זיקה ארגונית.
כמו כן, נפצעו כ־22,000 פלסטינים, מאש חיה שנורתה על ידי חיילי צה"ל ומשאיפת גז מדמיע.
לצה"ל חייל הרוג אחד ועשרה פצועים.
נפילת רקטות ופצצות מרגמה בשטח ישראל שנורו מעזה לאחר מבצע צוק איתן:
בתום מבצע צוק איתן נותרו ברצועת עזה גופותיהם של שני חיילי צה"ל שהוכרזו בידי ישראל כחללים, אורון שאול והדר גולדין.
מגעים חשאיים להחזרת הגופות טרם הניבו פרי.
בנוסף מוחזקים ברצועת עזה ארבעה ישראלים לוקים בנפשם, שנכנסו לרצועת עזה בזמנים שונים לאחר מבצע צוק איתן: אברה מנגיסטו, הישאם שעבאן א-סייד, ג'ומעה אבראהים אבו ענימה ואלמוני בן 20 (בן לפלסטיני תושב עזה).
תקופת הרגיעה שלאחר המבצע נוצלה על ידי שני הצדדים להיערכות לעימות הנרחב הבא.
לטענת ישראל, חמאס השתמש בחומרי בנייה, שישראל העבירה לשם שיקום הרצועה, לבניית מנהרות לחימה.
ב-2017, החלה ישראל בבניית מכשול תת-קרקעי נגד מנהרות ברצועת עזה.
במאי 2018 החל משרד הביטחון בבניית מכשול ימי נגד חדירות מחבלים, מדרום לחוף זיקים.
באוקטובר 2020 נחל המכשול הצלחה כאשר חסם מנהרה שנבנתה על ידי חמאס, המנהרה הושמדה על ידי כוחות צה"ל וכלל לא נכנסה לשטח ישראל.
הלחישה הרועמת הוא סרט קולנוע אמריקאי משנת 1961 בבימויו של ויליאם ויילר.
הסרט מבוסס על המחזה "שעת הילדים" של ליליאן הלמן משנת 1934. הלמן הייתה החלוצה בתחום העלאת בעיות הלהט"ב על הבמה בזמן שקוד הייז התייחס רק לתעשיית הקולנוע.
ויליאם ויילר ביים את הגרסה הקולנועית הראשונה למחזה, לסרט בשם These Three בשנת 1936 עם תסריט "מכובס" של ליליאן הלמן שאפשר את הפצת הסרט בתקופה שאסור היה להזכיר את המילה הומוסקסואליות בקולנוע אפילו ברמז.
בגרסה השנייה שונה התסריט אם כי הלסביות מוזכרת ברמזים דקים שהצופה הנבון יבין.
פרט לנשיקה ידידותית קלה בין הגיבורות אין כל תיאור על הקרבה הפיזית ביניהן.
גם האשמה נגדן לא נאמרת בקול אלא נלחשת באוזן ומכאן שם הסרט.
התסריט גם מתאר את ההומופוביה הקשה שהייתה אז והייתה הגורם לסוף הטרגי בסרט.
השחקנית מרים הופקינס ששיחקה בגרסה הראשונה תפקיד ראשי של המורה מרתה, שיחקה בגרסה זו תפקיד משני של דודתה.
מרתה דובי (שירלי מקלין) וקארן רייט (אודרי הפבורן) הן חברות מגיל 17 שבו החלו ללמוד בקולג' להוראה.
לאחר סיום הלימודים הן פתחו בעיירה קטנה פנימייה קטנה לעשרים ילדות שם הן מורות ומנהלות.
אתם נמצאת גם לילי (מרים הופקינס), דודתה של מרתה.
שחקנית מתוסכלת ועצבנית המשמשת כמורה בפנימייה.
הסרט מתחיל בקבלת פנים בפנימייה למשפחות התלמידות.
שתי תלמידות מנגנות סונטה של מוצרט בארבע ידיים ולאחר מכן מתכבדים בני המשפחות בכיבוד עשיר.
בין האורחים מתבלטת גב' אמליה טילפורד (פיי ביינטר) שנכדתה מרי (קארן בלקין) לומדת בפנימייה.
גב' טילפורד היא אישה אמידה ובעלת קשרים פוליטיים חזקים בעיירה.
על פיה יקום וייפול דבר.
מרי היא ילדה מפונקת, מניפולטיביות ובעלת תכונות של בריונות.
לאחר שהיא מגלה צמיד גנוב אצל התלמידה רוזלי היא סוחטת אותה שתגלה זאת אלא אם תענה לכל בקשה שלה.
קארן מאורסת לג'ו קארדין (ג'יימס גארנר), גינקולוג מצליח, קרוב משפחה של גב' טילפורד והם עומדים להתחתן.
קארן מענישה את מרי לאחר שתפסה אותה בשקר והיא מחליטה לנקום.
לאחר שהאזינה לשיחה בין מרתה לדודתה על זה שאיננה מתעניינת בגברים וראתה נשיקה ידידותית וחטופה בין מרתה וקארן, היא מחליטה לפעול.
בעת נסיעה במכונית של סבתה היא אומרת לה שברצונה לומר לה דבר נורא אבל רק בלחישה.
היא לוחשת על אזנה של גב' טילפורד את הסוד הנורא שהיא יודעת על מרתה וקארן (הלחישה הרועמת).
פניה הנדהמות של גב' טילפורד מביעות הכל.
מרי מגייסת לטובתה את רוזלי ושניהן טוענות שראו את מרתה וקארן במצב אינטימי (ללא פירוט).
כדור השלג מתחיל להתגלגל במהירות.
בהשפעתה של גב' טילפורד מוציאים כל ההורים את בנותיהם מהפנימייה.
מרתה וקארן תובעות את גב' טילפורד על הוצאת דיבה אך תביעתן נכשלת.
הן מוחרמות בעיירה ונהגים הנוסעים בכביש הסמוך מבצעים לעברן תנועות מגונות.
קארן שואלת את ג'ו אם הוא מאמין שההאשמות נגדן אינן נכונות.
הוא עונה כי אכן הוא חושב כך אבל אומר זאת בקול רפה, דבר שמספיק לקארן כדי להחליט על ניתוק הקשרים עמו.
לבסוף מוצאת אמה של רוזלי את הצמיד הגנוב.
רוזלי נשברת ומספרת על כך שמרי סחטה אותה כדי שתתן עדות שקר נגד המורות.
היא מודיעה זאת לגב' טילפורד וזו ממהרת לפנימייה, מתנצלת ומבקשת לפצות את מרתה וקארן על הנזקים שנגרמו להן, אבל זה מאוחר מדי.
קארן מציעה למרתה לעבור למקום אחר ולהתחיל מחדש אבל מרתה מסרבת בטענה שהפרשה תרדוף אחריהן לכל מקום.
מרתה נשברת ומתוודה לפני קארן הנדהמת כי בעקבות הפרשה הבינה כי אהבה אותה אהבת נשים מרגע שהכירה אותה אבל הדחיקה את הרגש הזה ולא הייתה מודעת לו וכי היא מצטערת שהרסה להם את החיים.
מרתה בורחת לחדרה וקארן יוצאת לטייל בשבילי הפנימייה.
כאשר היא רוצה לפתוח את דלתה של מרתה ולשוחח אותה היא מוצאת אותה נעולה.
היא פורצת בכוח את הדלת ומוצאת את מרתה תלויה.
הסצנה האחרונה היא ההלוויה של מרתה שבסיומה עוזבת קארן את בית הקברות כשג'ון מתבונן בה מרחוק.
עימותים בין ישראל לארגוני הטרור ברצועת עזה התחדשו זמן קצר לאחר סיום מבצע שומר החומות, עם הפרחת בלוני תבערה מרצועת עזה לישראל, הפגנות אלימות ליד גדר הגבול, ירי מנשק קל, ירי רקטות מרצועת עזה לישראל ולעומתם ירי צלפים של צה"ל ותקיפות של מטוסי חיל האוויר הישראלי.
ביוני 2022, מבחינת נתוני צה"ל, השנה שעברה מאז המבצע הייתה השנה השקטה ביותר בעוטף עזה ביחס לשנים שהגיעו אחרי המבצעים הקודמים שלאחר ההתנתקות, והיא התרחשה על רקע צעדים אזרחיים משמעותיים שממשלת ישראל יזמה בחודשים האחרונים.
למשל, הוגדלה כמות הפועלים העזתים שעבדו בשטח ישראל.
באוגוסט 2022 פתח צה"ל במבצע עלות השחר מול ארגון הטרור הג'יהאד האסלאמי הפלסטיני, ובייחוד הזרוע הצבאית פלוגות אל-קודס, כאשר חמאס לא השתתף בעימות בין הצדדים שכלל שיגור רקטות פלסטיניות לעבר ישראל, תקיפות של צה"ל ברצועה וסיכול ממוקד של בכירי הג'יהאד וכדומה.
במבצע נהרגו 25 מחבלים ו-11 אזרחים בתקיפות צה"ל, ועוד 15 פלסטינים נהרגו משיגורים כושלים של הג'יהאד.
בצד הישראלי לא היו הרוגים אלא פצועים בלבד.
במאי 2023 פתח צה"ל במבצע מגן וחץ, מבצע צבאי נוסף מול הג'יהאד האסלאמי הפלסטיני, ובו בסדרת סיכולים ממוקדים חוסלו מספר קצינים של הארגון ברצועת עזה.
בתקיפות צה"ל נהרגו 25 מחבלים ועשרה אזרחים.
מירי הג'יהאד נהרגה אינגה אברמיאן מהרקטה ברחובות ופועל עזתי ליד שוקדה, ועוד 3–4 פלסטינים נהרגו משיגורים כושלים של רקטות.
באוקטובר 2023 פרצה מלחמת חרבות ברזל בעקבות טבח שבעה באוקטובר במהלכו שיגר ארגון חמאס אלפי רקטות והחדיר יותר משלושת אלפים מחבלים לשטח ישראל שרצחו והרגו כ-1,163 אזרחים ואנשי כוחות הביטחון, וחטפו כ-251 אזרחים וחיילים לרצועת עזה.
ב-30 במאי מחבל פלסטיני שחדר לישראל מרצועת עזה דקר איש ביטחון של מועצה אזורית אשכול, שירה בו מיד לאחר מכן והרג אותו.
ב-31 במאי בשעות הצהריים פרצה שרפה בשטח פתוח בנחל עוז שבמועצה אזורית שער הנגב כתוצאה מבלון תבערה שהופרח מעזה.
בחודש זה חלה התחממות נוספת כשלושה שבועות בלבד אחרי סיום מבצע "שומר החומות".
טרור הבלונים חזר וגם תקיפות צה"ל ברצועה.
ב-15 ביוני, לאחר תקופה קצרה בה לא נרשמו מקרי הבערת שריפות באמצעות בלונים, הובערו 27 שריפות בשטחים פתוחים בעוטף עזה על ידי בלוני תבערה שהופרחו מעזה, וזאת על רקע ההכנות לקראת מצעד הדגלים שנערך בירושלים.
בערב התקיימו הפרות סדר ליליות בסמוך לגדר המערכת.
כמה מאות מפגינים שרפו צמיגים והשליכו מטעני נפץ.
כוחות צה"ל ירו באמצעות אלפ"ה לעבר המתפרעים, פלסטיני נפצע בינוני מירי.
ב-16 ביוני בשעות הלילה מטוסי קרב של חיל האוויר הישראלי תקפו מתחמים צבאיים של חמאס ששימשו כמחנות ואתרי מפגש של פעילי טרור בחטיבות ח'אן יונס ועזה.
התקיפה בוצעה בתגובה להפרחת בלוני התבערה לשטח ישראל שגרמו לשריפות רבות יום קודם לכן.
בצהרי אותו יום נמשך טרור בלוני התבערה שגרם שוב ל-11 שריפות בעוטף עזה.
ב-17 ביוני טרור הבלונים המשיך: 13 שריפות בעוטף עזה כתוצאה מבלוני תבערה.
בתגובה להפרחת הבלונים, מטוסי קרב תקפו במרחב העיר עזה ובח'אן יונס עמדת שיגור רקטי ומתחמים צבאיים של ארגון הטרור חמאס.
ב-18 ביוני, דקות לאחר תקיפת צה"ל, נשמעה אזעקת צבע אדום בכפר עזה והתברר שמדובר בירי מקלעים לעבר מטוסים ולא בירי רקטי.
ב-1 ביולי, אחרי שבועיים של שקט, פרצו שמונה שריפות במועצה אזורית אשכול כתוצאה מבלוני תבערה שהופרחו מרצועת עזה.
בלילה פרצה שרפה במועצה אזורית אשכול כתוצאה מבלון תבערה שהופרח מהרצועה.
בתגובה חיל האוויר הישראלי תקף בלילה אתר לפיתוח אמצעי לחימה של חמאס.
ב-2 ביולי פרצו שלוש שרפות במועצה אזורית אשכול כתוצאה מבלוני תבערה שהופרחו מרצועת עזה.
ב-3 ביולי פרצו שתי שריפות במועצה האזורית אשכול כתוצאה מבלוני תבערה שהופרחו מעזה.
במוצאי שבת תקפו מטוסי קרב אתר לייצור אמצעי לחימה ומשגר רקטות של חמאס.
התקיפה באה בתגובה להמשך טרור בלוני התבערה בסוף השבוע.
לאחר התקיפה בוצע ירי מנשק קל לעבר יישוב בעוטף עזה באזור צפון הרצועה, לא היו נפגעים ולא נגרם נזק.
ב-25 ביולי פרצו ארבע שריפות במועצה אזורית אשכול כתוצאה מבלוני תבערה שהופרחו מרצועת עזה.
בתגובה להפרחת בלוני התבערה ישראל צמצמה את מרחב הדיג בעזה מ-12 מיל לשישה מיל בלבד.
בלילה דווח על תקיפה בעזה.
בחודש זה חלה התחממות נוספת הכוללת המשך טרור הבלונים, שיגור שתי רקטות מהרצועה, וגם, לראשונה מזה זמן רב, מהומות בגבול עזה-ישראל בין מתפרעים עזתים לבין כוחות צה"ל.
ב-6 באוגוסט פרצו ארבע שריפות במועצה אזורית אשכול כתוצאה מבלוני תבערה שהופרחו מרצועת עזה, וזאת במקביל להתחממות ביטחונית בגבול הצפון מול חזבאללה בלבנון.
בשעות הלילה תקפו מטוסי חיל האוויר מחנה צבאי ועמדת שיגור רקטות השייכים לחמאס ברצועת עזה בתגובה לטרור הבלונים.
ב-12 באוגוסט הפילו כוחות צה"ל רחפן של חמאס שחדר לשטח ישראל.
ב-16 באוגוסט בשעה 13:32, לראשונה מאז מבצע שומר החומות, נורתה רקטה מרצועת עזה לשטח ישראל.
נשמעו אזעקות בשדרות ובמועצה אזורית שער הנגב.
האחראי לירי הוא הג'יהאד האיסלאמי.
הרקטה יורטה על ידי מערכת כיפת ברזל.
ב-21 באוגוסט לראשונה מאז בוטלו צעדות השיבה, קיים חמאס בשעות אחר הצהריים עצרת לציון יום השנה להצתת מסגד אל-אקצא, במהלכה מאות מפגינים התפרעו בסמוך לגדר המערכת וניסו לפגוע בכוחות צה"ל באמצעות השלכת מטענים ומספר ניסיונות ירי, במקביל להפרחות של בלוני תבערה אל עבר עוטף עזה.
כוחות צה"ל, בהם צלפים, השיבו באש לעבר המתפרעים.
הפלסטינים דיווחו על 47 פצועים מהירי, מהם שני מחבלי חמאס שמתו מפצעיהם מספר ימים לאחר מכן.
מחבל פלסטיני שהתקרב לגדר עם אקדח ירה דרך חרך ירי בגדר, ופגע מטווח אפס ב, לוחם מג"ב מיחידת ימ"ס דרום.
שמואלי נפצע באורח אנוש ונפטר מפצעיו תשעה ימים לאחר מכן.
בתגובה לאירוע מטוסי קרב תקפו ארבעה אתרים לאחסון וייצור אמצעי לחימה של חמאס.
ב-23 באוגוסט פרצו עשר שריפות בעוטף עזה כתוצאה מבלוני תבערה שהופרחו מרצועת עזה.
בתגובה לכך, חיל האוויר הישראלי תקף במהלך הלילה אתר לייצור אמצעי לחימה של חמאס, פיר מנהרת טרור וכן עמדת שיגור רקטות תת-קרקעית של הארגון.
במהלך התקיפה התבצע ירי מקלעים לעבר מטוסי חיל האוויר על ידי פעילי חמאס, ובתגובה לכך תקף חיל האוויר פעם נוספת פיר מנהרת טרור של חמאס.
ב-24 באוגוסט המשיך טרור הבלונים.
צה"ל תגבר כוחות באוגדת עזה.
ב-25 באוגוסט מאות פלסטינים התפרעו בסמוך לגדר המערכת, ואף השליכו עליה מטען חבלה.
במהלך המהומות נפצעו כ-14 פלסטינים מירי צה"ל.
ב-28 באוגוסט שתי שריפות פרצו במועצה אזורית אשכול כתוצאה מהפרחת בלוני תבערה מרצועת עזה.
בערב התחדש "התיזוז הלילי" אחרי תקופה ארוכה: הפרות סדר ליליות שכללו השלכת מטעני נפץ לעבר כוחות צה"ל שגרמו לפיצוצים עזים והבערת צמיגים.
כוחות צה"ל השיבו באמצעים לפיזור הפגנות ובירי לעבר מסיתים מרכזיים.
הפלסטינים דיווחו על 10 פצועים, בהם שניים במצב קשה.
בשעות הלילה, בתגובה לאירועים, מטוסי קרב תקפו מתחם צבאי של חמאס המשמש לאימונים ולייצור אמצעי לחימה וכן הותקף פיר מנהרת טרור בסמוך לג'באליה שבצפון הרצועה.
ב-29 באוגוסט נמשך התיזוז הלילי במהלכו נפצעו 18 פלסטינים, מתוכם אחד בינוני מירי חי.
ב-30 באוגוסט נמשך התיזוז הלילי בגבולות הרצועה.
שישה פלסטינים נפצעו בעימותים עם צה"ל בגבול רצועת עזה, בהם אחד במצב קשה - כך דיווח משרד הבריאות ברצועת עזה.
בתיזוז השתתפו מאות פלסטינים שהפגינו ממזרח לעיר עזה ובדרום הרצועה באזור חאן יונס.
ב-31 באוגוסט המשיכו ההטרדות הליליות על הגדר, והפעם באל בוריג' שבמרכז הרצועה.
בחודש זה חלה עלייה בשיגורי הרקטות אחרי שקט יחסי מאז מבצע "שומר החומות".
ב-1 בספטמבר, כחלק מהלו"ז השבועי שקבע חמאס לתיזוז הלילי, המשיכו להתקיים הפרות הסדר, הפעם באזור רפיח.
משרד הבריאות בעזה סיכם את הנפגעים: שלושה פצועים - שניים במצב קל מירי גומי ואחד במצב בינוני מפצצת גז באגן.
ב-2 בספטמבר חזרו הפגנות עם מהומות אלימות במספר מוקדים סביב גדר המערכת, בהשתתפות מאות פלסטינים שהשליכו עשרות מטעני חבלה על הגדר.
צה"ל ירה אש צלפים והרג מחבל פלסטיני בן 26, ופצע 15 פלסטינים.
ב-6 בספטמבר, ערב ראש השנה ה'תשפ"ב, פרצו שלוש שריפות במועצה אזורית שער הנגב כתוצאה מבלוני תבערה שהופרחו מרצועת עזה.
בתגובה לכך מטוסי קרב תקפו אתר לייצור רקטות של חמאס וכן מתחם צבאי בח'אן יונס בו ממוקם מפעל בטון המשמש לבניית מנהרות טרור.
ב-7 בספטמבר ביצע החמאס ירי במקלעים כבדים לעבר שדרות.
מנגד, ישראל הרחיבה את ההקלות לרצועת עזה ואפשרה להכניס ברזל ללא פיקוח וחומרים דו-שימושיים שיכולים לשמש להכנת חומרי נפץ.
ב-10 בספטמבר בשעה 22:51 נשמעה אזעקת צבע אדום ביישובים אבשלום, שלומית ויבול שבמועצה אזורית אשכול כתוצאה משיגור של רקטה אחת מדרום הרצועה שיורטה על ידי כיפת ברזל, לא היו נפגעים.
הירי בוצע כתגובה לתפיסת שניים מתוך ששת האסירים הביטחוניים שברחו מכלא גלבוע.
בתגובה, בלילה מטוסי קרב ומסוקי קרב תקפו עמדה של חמאס המשמשת לירי מקלעים, אתר אחסון, וכן מתחם צבאי של הארגון בו ממוקם מפעל המשמש לייצור בטון למנהרות טרור.
למחרת, ב-11 בספטמבר בשעה 21:00, שוגרה לאזור שדרות רקטה נוספת, שיורטה, לאחר תפיסת שני בורחים נוספים.
בתגובה תקף חיל האוויר מטרות של חמאס ברצועת עזה.
ב-12 בספטמבר בשעה 20:48, נשמעו אזעקות צבע אדום בשדרות והסביבה בעקבות שיגור של רקטה אחת מצפון הרצועה.
ב-13 בספטמבר תקף חיל האוויר מטרות חמאס ברצועת עזה בתגובה לירי הרקטה לשדרות.
במקביל לתקיפות נשמעה אזעקת צבע אדום ביישובים: כיסופים ועין השלושה שבמועצה אזורית אשכול בשעה 02:24 בלילה, דווח על רקטה שנורתה מדרום הרצועה ויורטה.
בתגובה לרקטה תקף חיל האוויר מוצב נוסף של חמאס ובו עמדת מקלע כבד.
ב-30 בספטמבר כוחות צה"ל פתחו באש והרגו חשוד שנשא תיק חשוד ושחפר באדמה.
ב-2 באוקטובר שני חשודים שנשאו תיק רימונים נעצרו כשניסו לחדור מעזה לישראל, והועברו לחקירה.
ב-8 בנובמבר יירטו לוחמי כיפת ברזל כטב"ם של חמאס שטס מעל הים.
פיצוץ חזק נשמע בעוטף עזה.
ב-29 בדצמבר בוצע ירי לעבר כוחות צה"ל שעבדו על פרויקט המכשול, כתוצאה מכך אחד העובדים, אזרח עובד צה"ל, נפצע קל.
בתגובה טנקים של צה"ל תקפו עמדות חמאס בצפון הרצועה.
ב-1 בינואר שוגרו שתי רקטות ארוכות טווח לאזור גוש דן.
לקראת השעה 7:00 בבוקר דיווחו תושבים על פיצוץ בעומק הים מול חופי תל אביב-יפו, כיפת ברזל לא ניסתה ליירט את הרקטות ואזעקת צבע אדום לא הופעלה.
בלילה תקף צה"ל בתגובה לירי אתר לייצור רקטות ועמדות צבאיות של חמאס.
ב-3 בינואר בשעות הבוקר ירי נק"ל שירו מחבלים לעבר שטח ישראל במועצה אזורית אשכול הפעיל התרעת צבע אדום בשטח פתוח, לא היו נפגעים ולא נגרם נזק.
ב-9 בפברואר שני מחבלים חדרו מדיר אל בלח השליכו בקבוק תבערה על משאית ריקה.
המחבלים חזרו לרצועה, לא היו נפגעים.
בחודש זה אחרי יותר מחצי שנה של שקט: חודש ירי הרקטות מעזה על רקע מבצע "שובר גלים" של צה"ל וכוחות הביטחון בשטחי יהודה ושומרון וירושלים.
ב-17 באפריל בשעות הצהריים הופעלה אזעקת צבע אדום בנחל עוז שבמועצה אזורית שער הנגב.
לפי הערבים שוגרו שתי פצצות מרגמה, אך לפי צה"ל מדובר היה באזעקת שווא.
ב-18 באפריל בשעה 20:22 הופעלו התראות צבע אדום בקיבוצים כיסופים ועין השלושה במועצה אזורית אשכול.
רקטה אחת יורטה על ידי מערכת כיפת ברזל.
ב-20 באפריל בשעה 22:32 הופעלו התראות צבע אדום בשדרות, איבים וניר עם.
שלוש רקטות שוגרו לעבר ישראל, רקטה אחת נפלה סמוך לבית בשדרות ללא נפגעים.
בתגובה חיל האוויר תקף מטרות חמאס בעזה, בהן מפעל תת-קרקעי לייצור מנועי רקטות.
ב-21 באפריל הסלמה בדרום: לאחר תקיפות צה"ל בתגובה לירי מוקדם יותר, סביב השעה 2:04 הופעלו שוב אזעקות צבע אדום בשדרות והסביבה כתוצאה מירי מקלעים כבד שגרם לנזק למספר בתים ויישובים.
בתחילה טענו בצה"ל שמדובר בירי של ארבע רקטות לעבר העיר.
בשעה 02:34 נשמעה אזעקה נוספת בעיר כתוצאה מירי שאינו רקטי.
כמו כן, בוצע ירי טיל קרקע-אוויר לעבר מטוסי צה"ל, ללא נפגעים.
בתגובה תקף צה"ל מתחם נ"מ של חמאס.
בסביבות השעה 5:00 זוהה שיגור כושל לאזור כיסופים.
בשעות הערב רקטה ששוגרה מדרום הרצועה נפלה בשטח הרצועה.
ב-22 באפריל סמוך לשעה 21:00 בערב: שתי רקטות שוגרו מצפון הרצועה, אחת מהרקטות נפלה בשטח פתוח בסמוך לגדר המערכת במועצה אזורית שער הנגב והשנייה נפלה בשטח הרצועה ופצעה פלסטיני אחד.
ב-23 באפריל בשעה 2:00 רקטה שוגרה מרצועת עזה ונפלה בשטח פתוח בעוטף עזה ללא נפגעים, לא הופעלה אזעקת צבע אדום.
בבוקר הודיע מתאם פעולות הממשלה בשטחים כי בעקבות המשך ירי הרקטות מעבר ארז ייסגר לכניסת פועלים וסחורות עד להודעה חדשה.
בערב מחבלים ניסו לשגר שתי רקטות מצפון הרצועה אך הן כשלו והתפוצצו במשגר.
ב-19 במאי לוחמי ההגנה האווירית יירטו כלי טיס חשוד בשמי רצועת עזה.
ב-27 במאי לוחמי גדוד הסיור המדברי עצרו שני חשודים פלסטינים שניסו לחדור לשטח ישראל מדרום רצעות עזה.
על החשודים נתפסו שני רימונים וסכין.
ב-3 ביוני בשעות הבוקר המוקדמות, לוחמי צה"ל עצרו שלושה חשודים פלסטינים שניסו לחצות את מרחב המכשול בדרום רצועת עזה ולחדור לשטח ישראל.
ב-4 ביוני בשעות הצהריים, לוחמי צה"ל עצרו שני חשודים פלסטינים שניסו לחצות את מרחב המכשול במרכז רצועת עזה ולחדור לשטח ישראל.
על החשודים נתפס רימון יד מאולתר.
ב-6 ביוני, לוחמי צה"ל עצרו חשוד שניסה לחצות את מרחב המכשול בצפון רצועת עזה לשטח ישראל.
על החשוד לא נתפס נשק.
ב-9 ביוני, בוצע ירי מרצועת עזה אל עבר היישוב נתיב העשרה, אשר צמוד לגבול הרצועה.
כתוצאה מכך, פועל שעבד סמוך לאזור נפצע באורח קל.
כמו כן נגרם נזק למבנה וחממות.
ב-18 ביוני לפנות בוקר סמוך לשעה 3:10 הופעלו אזעקות באזור אשקלון והסביבה בעקבות ירי של רקטה אחת ששוגרה מצפון הרצועה ויורטה על ידי מערכת כיפת ברזל, לא היו נפגעים.
בבוקר בתגובה לירי חיל האוויר הישראלי תקף מטרות חמאס ברצועת עזה.
אחד מיעדי התקיפה של צה"ל ברצועת עזה, היה עמדת תצפית של חמאס שהוצבה מול מושב נתיב העשרה.
העמדה הטרידה את התושבים תקופה ארוכה לאור קרבתה למושב.
אף שהותקפה, העמדה עמדה על פיגומיה ומספר ימים לאחר מכן שוקמה וקושטה על ידי אנשי חמאס בכרזות הקוראות להשמדת ישראל.
תקיפה זו עוררה סערה וזעם רב בציבור הישראלי.
ב-20 ביוני, במהלך הלילה לוחמי צה"ל עצרו שני חשודים שניסו לחצות את מרחב המכשול בדרום רצועת עזה לשטח ישראל.
במהלך ניסיון החצייה, החשודים השליכו אמצעי לחימה מאולתר במרחב.
ב-3 ביולי, בשעות הבוקר המוקדמות, לוחמי צה"ל עצרו שני חשודים פלסטינים שניסו לחצות את מרחב המכשול בדרום רצועת עזה ולחדור לשטח ישראל.
על החשודים נתפסו שני סכינים ורימון יד.
ב-16 ביולי קצת לפני השעה 1:00 בלילה נשמעו אזעקות צבע אדום באזור אשקלון ובמרחב לכיש ביישובים אחוזם ובמושב גיאה, שתי רקטות נורו מרצועת עזה: אחת מהן יורטה על ידי מערכת כיפת ברזל והשנייה נפלה בשטח פתוח, לא היו נפגעים.
בסמוך לשעה 5:00 בבוקר זוהה שיגור נוסף לעבר שטח פתוח בעוטף עזה ולאחר מספר רגעים גם נשמעה אזעקת צבע אדום במושב אחוזם, שתי רקטות נוספות נורו מרצועת עזה.
בתגובה, תקף חיל האוויר בשני סבבי תקיפה מטרות של חמאס ברצועת עזה.
בערב החליט שר הביטחון בני גנץ כי יוקפא היתר כניסת ה-1,500 פועלים נוספים שאושרה כמה ימים קודם לכן וזאת בעקבות הירי הרקטי.
אוגוסט 2022 - מבצע עלות השחר
ב-1 באוגוסט בשעות הערב והלילה פעלו כוחות צה"ל, מג"ב ושב"כ בג'נין וערים וכפרים נוספים ביהודה ושומרון ועצרו למעלה מ-50 פעילי טרור בג'יהאד האסלאמי הפלסטיני ובראשם בכיר הג'יהאד ביהודה ושומרון באסם א-סעדי.
במהלך חילופי האש חוסל מחבל אחד לפחות ונפצעו למעלה מעשרה.
בשעות הבוקר של ה-2 באוגוסט החלו צה"ל לחסום כבישים רבים בעוטף עזה, הרכבת בין שדרות לאשקלון נסגרה וקווי אוטבוס בוטלו.
תושבי כרם שלום נותרו נצורים בישוב.
סגירת הכבישים וההגבלות בעוטף נמשכו גם ב-3 וב-4 באוגוסט והוחלט כי הם ימשכו גם עד ה-5 באוגוסט עקב התרעות על פיגוע אותו מתכנן הג'יהאד האסלאמי לבצע.
בצהרי שישי 5 באוגוסט צה"ל פתח בהתקפה על יעדי הגיהאד האיסלאמי.
בתחילת עלות השחר נהרג בסיכול ממוקד תייסיר אל-ג'עברי, מפקד החטיבה הצפונית של הג'יהאד האסלאמי הפלסטיני ברצועת עזה.
בנוסף, כוחות צה"ל פגעו בחוליית נ"ט של הג'יהאד בדרכה לבצע פיגוע.
בשעה 20:56 של אותו יום הג'יהאד פתח במטח טילים ורקטות על ישובי עוטף עזה, שדרות, אשקלון, אשדוד, יבנה, חבל יבנה, ראשון לציון ובת ים.
ב-6 באוגוסט נורה מטח ראשון לעבר מודיעין ותל אביב.
השיגורים לעבר יישובי עוטף עזה והדרום נמשכו באותו היום.
בערב תקף צה"ל ברפיח באמצעות מטוסי קרב והרג את ח'אלד מנסור, מפקד הג'יהאד האסלאמי בדרום רצועת עזה יחד עם מחבלים אחרים.
ב-7 באוגוסט בערב נורה מטח כבד לגוש דן ותל אביב, ואף בוצע יירוט של מערכת כיפת ברזל מעל נמל התעופה בן-גוריון, כמה שעות לאחר מכן כחצי שעה לפני תחילתה של הפסקת האש נורה מטח ראשון לעבר באר שבע.
השיגורים למקומות ישראליים אחרים נמשכו וגם תקיפות צה"ל ברצועה.
בערב הוכרז על הפסקת אש שהופרה פעמיים בירי לשדרות ואיבים וגם ליישובי חבל שלום, עד סוף היממה תמה הלחימה.
ב-15 באוגוסט 2022 פלגת סמו"ר של יהל"ם וכוחות הנדסה של אוגדת עזה סיכלו מנהרת טרור בעלת הסתעפויות ועומק עשרות מטרים שחמאס חפר לעבר ישראל.
ב-11 באוקטובר הפיל צה"ל רחפן של חמאס שחצה את גדר המערכת סביב רצועת עזה.
3 בנובמבר – בפעם הראשונה מאז מבצע עלות השחר שוגרה רקטה לעבר מועצה אזורית אשכול.
היא יורטה ולא היו נפגעים.
בשעה 22:10 זוהו שלושה שיגורים נוספים משטח רצועת עזה, אך אלו כשלו ונפלו בשטח הרצועה.
כתוצאה מהשיגורים הופעלה התרעה בשטח פתוח בלבד.
הג'יהאד האסלאמי הפלסטיני לקח אחריות על הירי ואמר שמדובר בתגובה להריגת מפקד ב"חטיבת ג'נין" בצהרי אותו יום.
בתגובה לירי חיל האוויר תקף מטרת טרור של חמאס ברצועת עזה.
28 בנובמבר – חיל הים הישראלי עצר שישה פלסטינים על סירה החשודים בהברחת אמל"ח.
3 בדצמבר – רקטה שוגרה לשטח פתוח בצפון עוטף עזה.
בתגובה, בליל ה־4 בדצמבר, תקף חיל האוויר עמדה צבאית, מנהרת טרור ומתקן לייצור אמצעי לחימה ורקטות של החמאס.
בד בבד, בוצע על ידי החמאס ירי נ"מ לעבר מטוסי חיל האוויר.
כמו כן, בסך הכול נורו שש רקטות לעבר מדינת ישראל, מהן שלוש חצו את הגבול לעבר המדינה.
בנוסף לאזעקה שהופעלה בשטחים פתוחים בצפון העוטף, אזעקות הופעלו בשטחים הסמוכים למושבים שלומית ובני נצרים בדרום העוטף.
ב־3 בינואר בסמוך לשעה 22:15 רקטה שוגרה מדרום רצועת עזה לעבר מועצה אזורית אשכול, אך הרקטה התפוצצה בשטח הרצועה בסמוך לגדר.
לא הופעלה התראת צבע אדום.
ב־26 בינואר, סמוך לחצות, שוגרו שתי רקטות מצפון הרצועה לעבר העיר אשקלון והקיבוצים כרמיה וזיקים.
שתיהן יורטו בהצלחה על ידי מערכת כיפת ברזל.
הירי הזה בוצע כתגובה לעימות במחנה הפליטים ג'נין שבו נהרגו 10 מחבלים בג'נין.
ב-27 בינואר, מספר שעות לאחר שיגור הרקטות ב-26 בינואר, חיל האוויר תקף מטרות חמאס בתגובה לשיגור הרקטות.
בזמן התקיפה נשמעה אזעקת צבע אדום במועצה אזורית אשכול כתוצאה מרקטה אחת ששוגרה ויורטה על ידי כיפת ברזל.
מספר דקות לאחר מכן שוב נשמעו אזעקות צבע אדום, הפעם במועצה אזורית שער הנגב.
שם שוגרו בין שלוש לחמש רקטות שיורטו שנפלו בשטחים או שתפוצצו באוויר בשטח הרצועה אחרי השיגור.
בסך הכול שוגרו עשר רקטות לעבר ישראל.
ב-1 בפברואר בשעה 17:25 הופעלו אזעקות צבע אדום בעיר שדרות והסביבה, רקטה אחת שוגרה מצפון הרצועה ויורטה על ידי מערכת כיפת ברזל, לא היו נפגעים.
ב-2 בפברואר בסביבות 2:50 עד 3:40 זוהו 12 שיגורי ירי תלול-מסלול, בעיקר רקטות, לעבר ישראל.
הרקטות התפוצצו בשטחים פתוחים או באוויר, ללא נפגעים.
במקביל חיל האוויר תקף מטרות חמאס ברצועת עזה בתגובה לשיגור הראשון יום קודם לכן לעבר שדרות.
ב-4 בפברואר יירטה כיפת ברזל כלי טיס עוין מעל רצועת עזה.
ב-5 בפברואר הופעלה אזקעת צבע אדום במרחב העיר שדרות כתוצאה "מירי שאינו רקטי".
ב-11 בפברואר יירטה כיפת ברזל רקטה פלסטינית ששוגרה אל עבר קיבוץ נחל עוז.
ב-13 בפברואר סמוך ל-4 לפנות בוקר חיל האוויר תקף אתר של חמאס בצפון הרצועה בתגובה לשיגור הרקטה יומיים קודם לכן לעבר נחל עוז.
כמה דקות לאחר התקיפה נשמעה אזעקת צבע אדום במרחב העיר שדרות ובקיבוץ רוחמה שבמועצה אזורית שער הנגב, עקב שיגור מספר טילי קרקע-אוויר שהתפוצצו בשמי שדרות.
ב-23 בפברואר סמוך לשעה 4:00 לפנות בוקר נשמעו אזעקות צבע אדום בערים שדרות ואשקלון והסביבה בעקבות מטח של שש רקטות מצפון הרצועה.
חמש יורטו על ידי כיפת ברזל ורקטה נוספת נפלה בשטח פתוח, לא היו נפגעים.
שעתיים אחרי הירי תקף צה"ל מטרות של ארגון הטרור חמאס בעזה.
במהלך התקיפה שוגרו שתי רקטות נוספות לשטח ישראל, אחת התפוצצה באוויר ואחת נפלה בשטח פתוח.
לפי דיווחים בעזה בפעם הראשונה מאז מבצע שומר החומות חמאס השתתף בירי לעבר ישראל.
ב-2 במרץ עצרו כוחות צה"ל, בשתי תקריות שונות, חשודים שניסו לחדור לשטח ישראל מרצועת עזה.
ב-8 במרץ סמוך לשעה 3:00 לפנות בוקר נשמעה אזעקת צבע אדום במטווח ניר עם כתוצאה משיגור של רקטה אחת שהתפוצצה בשטח פתוח בסמוך לגדר המערכת, לא היו נפגעים.
בשעות הצהריים מחבלים הפעילו מטען צד לעבר דחפור D9 משוריין של צה"ל בדרום הרצועה, לא היו נפגעים ובתגובה טנקים של צה"ל תקפו עמדת תצפית של חמאס, שני מחבלים נפגעו קל בתקיפה.
ב-18 במרץ בשעה 18:48 שוגרה רקטה לעבר נחל עוז והתפוצצה בשטח פתוח.
ב-22 במרץ יירטו לוחמי כיפת ברזל כלי טיס בלתי מאויש של חמאס.
ב-3 באפריל יירט מטוס קרב מדגם F-16 של צה"ל כלי טיס בלתי מאויש מדגם "שיהאב" שטס מעל רצועת עזה.
בתגובה שיגרו הפלסטינים טילי קרקע-אוויר אל עבר מטוס חיל האוויר, אך לא פגעו.
ב-5 באפריל, בין 3:00 ל-7:00 בבוקר, שוגרו עשר רקטות לעבר שדרות ועוטף עזה, מהן חמש יורטו על ידי כיפת ברזל, וארבע נפלו בשטחים פתוחים.
הירי מגיע בעקבות מהומות קשות בהר הבית בערב חג הפסח.
בשעה 6:30 צה"ל החל לתקוף מטרות ברצועת עזה בתגובה לירי הרקטי, כמה דקות לאחר מכן התחדש הירי לעבר עוטף עזה, שדרות (בה נפגע מפעל), ואזור נתיבות; בסך הכול 20 רקטות שוגרו בסבב זה.
ב-5 באפריל במהלך ליל הסדר שיגרו הפלסטינים שתי רקטות על עוטף עזה.
פלוגות אל-קודס של הג'יהאד האסלאמי הפלסטיני לקחו אחריות.
ב-6 באפריל ההסלמה בדרום נמשכה: בסמוך לשעה 5:40 הופעלו התראות צבע אדום במערב הנגב קרוב לאופקים במבועים, שבע רקטות או טילי קרקע-אוויר שוגרו לעבר שטח ישראל, חמש מהן התפוצצו באוויר ושתיים בים.
ב-7 באפריל, קצת אחרי חצות, החל צה"ל בתקיפות אוויריות ברצועת עזה בתגובה לירי הרקטות מעזה ומלבנון במהלך חג הפסח.
בתקיפות נפגעו שתי מנהרות טרור ושני אתרים לייצור אמצעי לחימה.
בין 1:00 ל-7:00 שיגרו הפלסטינים לפחות 40 רקטות על שדרות, אשקלון ועוטף עזה, אדם נפצע קל בעת ריצה לממ"ד.
בית מגורים בשדרות נפגע מפגיעה ישירה.
בתגובה טנקים תקפו עמדות של חמאס סמוך לגבול.
בסמוך לשעה 15:00, לאחר כמה שעות של שקט, הירי חודש: פצצת מרגמה ששוגרה מדרום הרצועה לכיסופים נפלה בסמוך לגדר המערכת בשטח הפלסטיני.
מאי 2023 - הסלמה בדרום ומבצע מגן וחץ
בסביבות השעה 6:30 ב-2 במאי נורו שלוש רקטות לאזור קיבוץ סעד.
הן נפלו בשטחים פתוחים ולא שוגרו מיירטים.
הירי בוצעה בתגובה למותו של אסיר הג'יהאד האסלאמי שמת משביתת רעב.
בשעה 9:30 שוגרה פצצת מרגמה מרצועת עזה שנפלה סמוך לגדר המערכת בשטח ישראל.
בסביבות השעה 15:30 נורו מטחים לעבר אזור שדרות ומועצה אזורית אשכול.
בסך הכול נורו 22 רקטות, ארבע מהן יורטו.
רקטה פגעה באתר בנייה בשדרות וגרמה לשלושה פצועים – אחד במצב קשה ושניים במצב קל.
בסביבות השעה 19:00 בערב שוגרו חמש רקטות שנפלו בסמוך לגדר המערכת בשטח ישראל.
בשעה 20:10 הופעלה התראת צבע אדום בכיסופים.
בשעה 21:20 שוגרו ארבע רקטות לעבר שדרות ועוטף עזה, אחת יורטה והשאר נפלו בשטחים פתוחים.
סמוך לשעה 23:00 החל חיל האוויר הישראלי לתקוף מטרות חמאס ברצועת עזה בתגובה לירי הרקטות לעבר העוטף, במקביל ארגוני הטרור שיגרו רקטות לעבר שדרות ומערב הנגב.
התקיפה נמשכה גם בלילה של ה-3 במאי ובמקביל שיגורים לעבר רחבי העוטף, מועצה אזורית חוף אשקלון ותלמי ביל"ו.
מאוחר יותר במשך הלילה שוגרו מטחי רקטות בעיקר לעבר אשקלון והסביבה, בתגובה צה"ל תקף בעזה, כתוצאה מהתקיפה נהרג תושב עזה בן 58 ונפצעו 5. הפסקת האש נכנסה לתוקפה בשעה 4:00 לפנות בוקר באופן לא רשמי.
בשעה 5:30 היא הופרה ויורטה רקטה מעל מועצה אזורית שער הנגב.
מבצע מגן וחץ: ב-9 במאי ביצעו צה"ל והשב"כ סיכול ממוקד והרגו שלושה מחבלים בכירים בגא"פ.
בנוסף, צה"ל תקף שורת מטרות ברצועת עזה.
לטענת משרד הבריאות הפלסטיני, בתקיפות נהרגו 12 פלסטינים.
ב-5 ביולי בסביבות השעה 1:30 שוגרו חמש רקטות ארטילריות מרצועת עזה אל עבר שדרות ויישובי עוטף עזה.